**הסכם**

**שנערך ונחתם ביום \_\_\_\_\_\_\_ לחודש \_\_\_\_\_ שנת \_\_\_\_\_\_\_\_\_\_\_**

 **בין:** **המרכז האקדמי לוינסקי - וינגייט בע"מ (חל"צ)**

 מכון וינגייט

 (שיקרא להלן: "**המרכז**")

 **מצד אחד;**

 **לבין:** \_\_\_\_\_\_\_\_\_\_\_\_\_\_\_\_\_\_\_\_

ח.פ./ת.ז. \_\_\_\_\_\_\_\_\_\_\_\_\_\_\_\_

 מ\_\_\_\_\_\_\_\_\_\_\_\_\_\_\_\_\_\_\_\_

 (שיקרא להלן: "**הקבלן**")

 **מצד שני;**

**הואיל** והמרכז מעוניין להזמין ולהתקין יחידת מיזוג (צ'ילר) על גבי מבנה בניין המדעים בקמפוס וינגייט (קומה ג'), כשהעבודות כוללות גם עבודות לפירוק ופינוי צ'ילר קיים ישן והתקנת 2 יחידות טיפול באויר, לרבות עבודות אינסטלציה/חשמל/ריתוך/איטום הכל בהתאם למפרט העבודות ולכתב כמויות, **נספח א**' (להלן: "שטחי העבודות" ו- "העבודות");

**והואיל** והקבלן הינו בעל ניסיון ומומחיות בתחום אספקת והתקנת יחידות מיזוג;

**והואיל**  והקבלן הגיש למרכז הצעת מחיר לביצוע העבודות המצ"ב כ**נספח "ב"** להסכם זה ומהווה חלק בלתי נפרד הימנו וזכה בהתאם להצעתו הנ"ל במכרז שערך המרכז לצורך ביצוע העבודות;

**לפיכך הוסכם הותנה והוצהר בין הצדדים כדלקמן:**

1. ההתקשרות

 הקבלן יבצע עבור המרכז את העבודות הכל בהתאם למפרט נספח א' וזאת בתנאים כמפורט בהסכם זה ובנספחיו.

 ככל שקיימת סתירה בין האמור בנספח א' לאמור בהסכם זה, יגבר האמור בהסכם זה.

 הגדרות

המפקח לצרכי הסכם זה – מהנדס יצחק ברבי ו/או מי מטעמו.

נציג המרכז לצרכי הסכם זה –מר ישראל ביבס

צוות הביקורת לצרכי הסכם זה – המפקח ונציג המרכז כהגדרתם לעיל.

1. הצהרות והתחייבויות הקבלן
	1. ברשותו כח האדם, הידע והאמצעים האחרים הדרושים כדי לבצע את העבודות בהתאם לדרישות המרכז.
	2. הוא יבצע כל פעולה לפי הסכם זה אך ורק בהתאם לתוכניות ולמפרטים שצורפו להסכם זה ו/או עפ"י שינויים בנ"ל שאושרו ע"י המרכז בכתב.
	3. מבלי לפגוע באמור בסעיף 2.2 לעיל מתחייב הקבלן לבצע השלמות לעבודות, לרבות פעולות שלא מפורטות בנספח א' (להלן: "ההשלמות"), במידה ותידרשנה ע"י המרכז וככל שתידרשנה על ידהו בעלות שלא תעלה על העלות המפורטת בהצעתו, נספח ב'.
	4. הקבלן מתחייב לבצע את העבודות לפי כל כללי הזהירות והבטיחות הנדרשים עפ"י כל דין ובהתאם להנחיות שבנספח א'. סוג מתקני האזהרה ואמצעי הזהירות ומיקומם ייקבע בהתאם לדרישת כל דין, הוראות כל רשות מוסמכת והוראות שיינתנו לקבלן בנדון מזמן לזמן על ידי המרכז. מבלי לגרוע מן האמור מתחייב הקבלן לקיים גידור, שילוט ומיסוך מתאים בהתאם להוראות כל דין. כן מתחייב הקבלן כי במידה ויבצע עבודות הגורמות ללהבה, גיצים, חום גבוה וכדומה, לקיים את דרישות מבטחיו לענין נוהל בצוע ב"עבודות עם חום" וכל דרישות מטעם רשות חוקית כלשהי ככל שחלות על ביצוע עבודות בחום, ומבלי לגרוע מן האמור להחזיק במקום ביצוע העבודות לפחות מטף כיבוי פעיל וכן לדאוג לנוכחות עובד מיומן לאיתור התלקחות. הקבלן מתחייב אף לקיים כל דרישה של סוקרים מטעם חברת הביטוח המבטחת את העבודות. כמו כן הקבלן מתחייב לדאוג לכך שהוא ועובדיו הוסמכו לבצוע עבודות בגובה באופן בטוח ובטיחותי.
	5. הקבלן מתחייב לבצע את העבודות תוך נקיטה בכל האמצעים הדרושים להגנה על ציוד המרכז הנמצא בשטחי העבודות, כמפורט בנספח א' ובהתאם להנחיות המרכז. כן מתחייב הקבלן לבצע את כל עבודות פינוי הפסולת, עפ"י תנאי המפרט ועפ"י כל דין.
	6. הקבלן מתחייב לבצע את העבודות בשלמות ובכלל זאת לדאוג, בעצמו, ועל חשבונו להמצאת כח-האדם שיידרש לצורך כך, להמצאת החומרים והובלתם, הכלים, המכונות, הציוד, המתקנים וכל דבר אחר, בין קבוע ובין ארעי, הנחוץ לביצוע העבודות במועדים, ברמה ובטיב האמורים בהסכם זה.
	7. הקבלן מתחייב שלא להעסיק עובדים שהעסקתם מחייבת היתר מיוחד, ללא שיש ברשותו היתר כזה. כן מתחייב הקבלן שלא להעסיק עובדים שאינם תושבי ואזרחי ישראל, למעט עובדים זרים שיש ברשותו היתר כדין להעסקתם.
	8. הקבלן מתחייב להמציא למרכז בתחילת תוקפו של הסכם זה אישור בדבר היותו עוסק מורשה, אישור מס הכנסה על ניהול תקין של ספרים ואישור עדכני לניכוי מס במקור.
	9. הקבלן מתחייב בזה לבצע את כל העבודות בהתאם להסכם זה ולמסמכים המצורפים אליו, באורח מקצועי וברמה נאותה, לשביעות רצונם המלאה של המרכז והמפקח. עבודות לגביהן קיימים חוקים, תקנות או הוראות מטעם רשויות מוסמכות, תבוצענה בהתאם לחוקים, תקנות והוראות אלה.
	10. הקבלן מתחייב להעסיק על חשבונו את כל אנשי המקצוע הנחוצים לצורך השלמת התחייבויותיו, זאת מבלי לגרוע מזכותו של המרכז לשכור לפי שיקול דעתו הבלעדי שירותי יועצים ומפקחים מטעמו.
	11. הקבלן יפעל לפי כל כללי הבטיחות על פי דין ושל מבטחיו לרבות ולא רק בקשר עם בצוע עבודות בגובה, כללי בצוע עבודות בחום כמפורט **בנספח ד'** הרצ"ב ולדאוג לקיום הדרכה, נהלים, הסמכה והשגחה לקיום האמור לעיל בכל תקופת העבודות.
2. ביקור ובדיקת שטחי העבודות
	1. הקבלן מצהיר בזה כי ביקר בשטחי העבודות במהלך סיור קבלנים שנערך במרכז ביום \_\_\_\_\_\_\_\_\_ ובחן אותם באופן יסודי, את דרכי הגישה אליהם, השטח הפנוי לעבודה ולאחסנת חומרים, מיקומם של צינורות מים ראשיים, קווי חשמל, טלפון, ביוב, תיעול וכיו"ב ומיקומם של מבנים, מתקנים והסדרים אחרים העלולים להשפיע על ביצוע העבודות.

ידוע לקבלן כי היות והעבודות מבוצעות בסמוך למכון וינגייט, יהיה עליו לפעול גם בהתאם לדרישות נציג מכון וינגייט, בכל הנוגע לדרכי הגישה והפינוי של הפסולת והחומרים וכן בנוגע לגידור שטחי העבודות.

* 1. הקבלן לא יהא רשאי ו/או זכאי לטעון כי לא ידע את פרטי הגורמים האמורים לעיל, או מי מהם, ו/או כי לא הביא בחשבון גורמים אלה, או מי מהם, בעת הגשת הצעתו לביצוע העבודות.
1. המרכז מתחייב כדלקמן
	1. לשלם לקבלן תמורת ביצוע העבודות והתחייבויותיו בהתאם להסכם זה סך של \_\_\_\_\_\_\_\_\_\_\_ ₪ אשר חושב בהתאם למפרט העבודות המבוקשות ובהתאם למחירים שבהצעת הקבלן, נספח ב'. הסכום הנ"ל כולל מע"מ (להלן: "התמורה").
	2. תשלום התמורה מותנה בביצוע העבודות לשביעות רצונו המלאה של המרכז, לרבות המפקח מטעמו.
	3. התמורה תשולם בתום ביצוע העבודות ואישורן ע"י המפקח וכנגד חשבונית מס כדין ובתנאי שוטף+60 ממועד המצאתה בהתאם לנוהלי התשלום המקובלים במרכז.
	4. מובהר בזאת כי התמורה הנקובה לעיל הנה קבועה מראש ולא תהא צמודה לכל מדד או תוספת כלשהם.
2. לוח זמנים
	1. הוצאת הזמנה לרכישת יחידת המיזוג ע"י הקבלן לא יאוחר מ-48 שעות ממסירת ההודעה על הזכיה במכרז לקבלן.
	2. אספקת יחידת המיזוג לא יאוחר מ-90 יום ממועד מסירת ההודעה על הזכיה במכרז לקבלן.
	3. סיום עבודות התקנת יחידת המיזוג לשביעות רצון המפקח לא יאוחר מ-14 יום ממועד אספקת יחידת המיזוג.
3. בדיקת חלקי עבודה שנועדו להיות מכוסים
	1. עמד הקבלן להשלים חלק של העבודות שנועד להיות מכוסה או מוסתר, יודיע על כך למפקח ולמרכז מראש וזאת על מנת לאפשר להם לבדוק, לבחון ולמדוד חלק זה לפני כיסויו או הסתרתו.
	2. כיסה הקבלן חלק כלשהו של העבודות מבלי להודיע על כך למפקח ולמרכז כלל, או, מבלי ליתן להם הודעה מוקדמת של 3 ימים לפחות, או, בניגוד להוראותיהם, יהיו רשאים הם לדרוש מהקבלן לגלות ולחשוף - לצרכי מדידה ו/או ביקורת - אותו חלק של העבודות שכוסה כאמור והקבלן יהא חייב לגלות ולחשוף את החלק הנ"ל ולשוב ולכסותו לאחר אישורם, הכל על חשבונו הוא.
	3. הודיע הקבלן למפקח ולמרכז על השלמת חלק של העבודות שנועד להיות מכוסה או מוסתר 3 ימים מראש ולא קיבל (בתוך פרק הזמן הנ"ל) הוראה להמנע מכיסויו או הסתרתו, יהא הקבלן רשאי לכסות החלק האמור או להסתירו, אולם, יהא חייב - אם יידרש לכך ע"י המפקח ו/או המרכז - לחשוף חלק העבודות הנ"ל, או, לקרוע בו פתחים, או, לעשות בו חורים, הכל כפי שיורו לו, וזאת לשם בדיקת החלק האמור ובחינתו. בתום הבדיקה יחזיר הקבלן המצב לתיקנו לשביעות רצון המפקח ו/או המרכז.

השביעו תוצאות הבדיקות שיערכו המפקח ו/או המרכז את רצונם, תחולנה הוצאות ביצוע העבודות להחזרת המצב לקדמותו כאמור בס"ק זה על המרכז.

לא השביעו תוצאות הבדיקות את רצון המפקח ו/או המרכז תחולנה ההוצאות הנ"ל על הקבלן.

1. פרטיכל השלמות ותיקונים
	1. עם השלמת העבודה במלואה יפנה הקבלן לנציג המרכז, בכתב, ויבקש ממנו לקבוע מועד לעריכת ביקורת של העבודה לקראת מסירתה למרכז. נציג המרכז יקבע מועד לעריכת הביקורת וידאג לזמן לאותו מועד את המפקח וצוות הביקורת.
	2. במהלך הביקורת ירשמו אנשי הביקורת פרטיכל (שייקרא להלן, בשם "הפרטיכל") אשר:
		1. יפרט את כל ההשלמות ו/או התיקונים שיידרשו לדעת אנשי הביקורת ו/או המרכז על מנת שהעבודה תושלם עפ"י תנאי הסכם זה והמסמכים שצורפו אליו; או-
		2. יאשר כי העבודה הושלמה במלואה לשביעות רצונם ולשביעות רצון המרכז.
	3. הפרטיכל ייחתם בידי אנשי הביקורת, נציג המרכז והקבלן.
2. קבלת העבודה:
	1. נקבע בפרטיכל כי העבודה הושלמה במלואה, לשביעות רצון אנשי הביקורת והמרכז, יהווה הפרטיכל משום אישור לקבלת העבודה ע"י המרכז.
	2. נקבע בפרטיכל כי בכדי שתושלם העבודה יש לבצע השלמות ו/או תיקונים ו/או לקבל אישורי רשויות כלשהן - יקבע נציג המרכז מועד לביצוע ההשלמות ו/או התיקונים ו/או לקבלת האישורים ולאחר מועד זה תיערך ביקורת חוזרת וחוזר חלילה.
	3. למען הסר כל ספק מובהר בזאת כי הקבלן לא יהא רשאי לכלול את ביצוע עבודות ההשלמה ו/או התיקונים האמורים בסעיף זה במסגרת תיקוני תקופת האחריות.
	4. יחליט נציג המרכז במועד קבלת העבודה, שלא ניתן להשלים ו/או לתקן העבודה יהא רשאי - אך לא חייב - לקבל העבודה כמות שהיא, ואם יבחר לעשות כן, יקבע לפי הערכתו שלו את ההפרש בין שווי העבודה הפגומה לבין שווי העבודה המושלמת שהיה על הקבלן לבצע והמרכז יהיה זכאי להפחית הפרש זה מהתמורה שתגיע לקבלן.
3. פיצויים מוסכמים
	1. במידה ולא סיים הקבלן את העבודות במועד הנקוב, ישלם הוא למרכז פיצויים מוסכמים בסך של 1000 ש"ח לכל יום של איחור שבין מועד הסיום המוסכם לבין מועד הסיום שבפועל, החל מהיום הרביעי שלאחר מועד הסיום המוסכם.

איחור הנובע כתוצאה מכוח עליון לא ייחשב כאיחור לעניין סעיף זה.

* 1. מבלי לגרוע מן האמור לעיל, לא סיים הקבלן את העבודה מכל סיבה שהיא שאינה באשמת המרכז, ישלם הקבלן למרכז פיצוי מוסכם בגובה 60% מערך העבודות, בסך של \_\_\_\_\_\_\_\_ ₪. הצדדים מצהירים כי סכום זה נקבע לאחר הערכה של הנזקים שיגרמו למרכז עקב אי סיום העבודות ע"י הקבלן והקבלן יהיה מנוע מלטעון כי סכום הפיצוי נקבע ללא כל יחס סביר לנזק שניתן היה לראותו מראש בעת כריתת הסכם זה, כתוצאה מסתברת מאי סיום העבודות.
	2. אין באמור לעיל כדי למנוע מן המרכז לתבוע מן הקבלן, במקום הפיצוי המוסכם, את הנזקים שנגרמו לו בפועל עקב האיחור.
	3. לא יהא בגביית הפיצויים האמורים בסעיף זה כדי לשחרר את הקבלן מהתחייבותו להשלים את העבודות, כאמור בסעיף 5.3 לעיל, ומכל התחייבות אחרת המוטלת עליו על פי הסכם זה.
1. אחריות ושירות
	1. הקבלן יהא אחראי לכל פגם או ליקוי שיתגלו בעבודה וזאת למשך תקופה של 36 חודשים מיום קבלת העבודות, למעט עבודות צבע ואיטום – לגביהן תקופת האחריות תהא 10 שנים.
	2. במשך תקופת האחריות יבצע הקבלן, על חשבונו, כל תיקון שיידרש. כל קריאה תטופל באופן מיידי והתיקון יושלם תוך 12 שעות מקבלת הקריאה. תיקונים דחופים יבוצעו ללא דיחוי.
	3. כן מתחייב הקבלן לבצע במהלך תקופת האחריות תחזוקה שוטפת הכוללת טיפולי תחזוקה רבעוניים.
2. יחסי הצדדים
	1. העסקת קבלני משנה ע"י הקבלן במסגרת העבודות עפ"י חוזה זה כפופה לאישור המרכז מראש ובכתב. למען הסר ספק, מסירת כל חלק של העבודה ע"י הקבלן לקבלן משנה, לא תפטור ולא תשחרר את הקבלן מאחריותו לביצועה וטיבה ו/או מחובה כלשהי מחובותיו שעפ"י הסכם זה והקבלן ישאר אחראי, ישירות, לביצוע העבודה וטיבה ולכל הפעולות, השגיאות, ההשמטות, המגרעות והנזקים של קבלן המשנה (עד כמה שיהיו כאלה) כאילו היו הם פרי מעשים ו/או מחדלים של הקבלן עצמו.
	2. מוסכם כי היחסים בין הקבלן לבין המרכז הם כיחסי מזמין-קבלן וכל האמור בהסכם זה לא יתפרש כבא ליצור יחסי עובד-מעביד ו/או יחסי שולח-שלוח כלשהם בין הצדדים הנ"ל לרבות מי שפועל בשמם ו/או במסגרתם.
	3. למען הסר ספק מוסכם ומוצהר בזה כי המרכז לא יהיה מעבידם של עובדי ו/או מועסקי הקבלן ו/או קבלני המשנה והם יהיו עובדיהם של הקבלן ו/או קבלן המשנה בלבד, לפי העניין.
3. אחריות
	1. הקבלן ישא באחריות המלאה והבלעדית לביצוע מיכלול העבודות נשוא הסכם זה ויהיה אחראי לכל נזק שהוא, בין לנזק גוף ובין לנזק רכוש, ולכל נזק אחר שייגרם למרכז ו/או למי מטעמו ו/או לצד שלישי ו/או לעובדיו של הקבלן ו/או למועסקיו ו/או לקבלני משנה מטעמו כתוצאה ממעשה או מחדל של הקבלן הנובע, בין במישרין ובין בעקיפין, מביצוע העבודות נשוא הסכם זה ו/או בהקשר אליהן, בין במהלך ביצוע העבודות ובין לאחר מכן, בין אם נגרם ע"י הקבלן ובין אם נגרם ע"י עובדיו ו/או שלוחיו ו/או כל הנתון למרותו.
	2. הקבלן מתחייב לשלם כל דמי נזק או פיצוי המגיעים על פי כל דין לעובדיו ו/או לכל אדם אחר הנמצא בשרותו ו/או הפועל עבורו כתוצאה מתאונה או נזק כלשהם תוך כדי ביצוע העבודות, או בדרך למקום ביצוע העבודות או ממקום ביצוע העבודות, ככל שהנזק הנו באחריותו של הקבלן על פי הסכם זה ו/או על פי כל דין.
	3. הקבלן ישפה את המרכז ו/או עובדיו ו/או הפועלים מטעמו עקב דרישה ו/או תביעה שתוגש נגד מי מהם בקשר לכל עניין שהקבלן אחראי לו כאמור בסעיף זה לעיל. המרכז יודיע לקבלן על קיום דרישה ו/או תביעה כאמור לעיל במידה ומידע על כך הובא לידיעתו על מנת לאפשר לקבלן להתגונן עד למתן פס"ד חלוט.
	4. הקבלן יודיע למרכז על כל תביעה או דרישה בקשר עם נזק שנגרם במהלך ביצוע העבודות או הקשור בהן, וזאת מייד עם קבלתה לידיו או מייד עם קבלת מידע על אפשרות הגשתה או הודעה בגינה.
	5. הקבלן מתחייב כי האחריות המלאה לכל חלק, פריט או מתקן לרבות כל העבודות המבוצעות על ידי הקבלן וכל סוג של רכוש אחר, לרבות כלי עבודה וציוד אשר הובאו על ידו לאתר ביצוע העבודות, היא עליו בלבד, וזאת כל עוד מתקיימת אחריותו על פי דין, ועליו לדאוג לשמירתם ולביטוחם בהתאם.
	6. מבלי לגרוע מכלליות האמור לעיל מתחייב הקבלן לקיים באתר סדרי בטיחות נאותים ולשמור ולקיים את הוראת פקודת הבטיחות בעבודה (נוסח חדש) תש"ל – 1970 על תקנותיה. בנוסף מתחייב הקבלן למלא אחר כל דרישות והוראות החוק לביטוח לאומי וכל הצווים והתקנות שהותקנו לפי החוק הנ"ל ובעיקר, אך מבלי לפגוע בכלליות האמור לעיל, באופן שכל עובדיו, שלוחיו ו/או הבאים מטעמו, שיעסקו בביצוע העבודות נשוא הסכם זה, יהיו זכאים לכל הזכויות על פי החוק הנ"ל. כן מתחייב הקבלן למלא כל דרישה ותנאי סף של מבטחו לעניין קיום תוקף לביטוחים שערך לעניין העבודות ולרבות שמירת נוהלי עבודות בחום, מניעת התלקחות וכיוב'.
	7. למען הסר ספק מובהר בזאת כי על המרכז לא תחול אחריות כלשהי בין כשומר ובין כבעלי מקרקעין לגבי נזק, אם ייגרם, לקבלן ו/או למי מעובדיו ו/או למי מטעמו בעת שהותם בחצרי המרכז ו/או לרכושו של הקבלן, לרבות ציוד שיאוחסן בחצרי המרכז, ככל שיאוחסן, ובאלו יישא הקבלן בלבד.
4. ביטוח
	1. מבלי לגרוע מאחריות הקבלן עפ"י סעיף 12 לעיל ו/או עפ"י כל דין מתחייב הקבלן לקיים על חשבונו פוליסות ביטוח בהתאם למפורט **בנספח ג'** החל ממועד העמדת שטחי העבודות, כולם או מקצתם לרשותו ו/או מיום תחילת ביצוע העבודות, לפי המוקדם, ובמשך כל תקופת תקפו של הסכם זה ועד לסיום העבודות. הקבלן ימציא למרכז במעמד חתימת הסכם זה אישור על עריכת הביטוחים הנ"ל בהתאם לנוסח **שבנספחים ג1 ו-ג2** מטעם מבטחו.
	2. ככל שלקבלן יותר ע"י המרכז להעסיק קבלני משנה במסגרת העבודות שאינם מכוסים במסגרת ביטוחיו, הוא מתחייב להמציא אישורי ביטוח בנוסח נספחים ג-1 ו-ג-2 המצורפים גם לגבי קבלני משנה אלה בקשר לעבודות המבוצעות ע"י קבלני משנה אלה אשר יהיו חתומים ע"י מבטחיהם.
	3. הקבלן מתחייב לשפות את המרכז ו/או הבאים מטעמו בגין כל סכום שיושת על מי מהם עקב הפרת תנאי הפוליסה על ידי הקבלן ו/או הפועלים מטעמו.
5. איסור הסבה והמחאת זכויות

הקבלן לא יהא רשאי להסב ו/או להעביר ו/או להמחות את זכויותיו ו/או התחייבויותיו עפ"י הסכם זה כולן או מקצתן לאחר או לאחרים אלא אם כן יקבל הסכמה לכך בכתב ומראש, מהמרכז.

המרכז יהא רשאי לסרב ליתן הסכמה כאמור מבלי שיהא עליו לנמק את סירובו, או, להתנות הסכמתו בתנאים שימצא לנכון.

1. קיזוז

המרכז יהא רשאי לקזז כל דמי נזק ו/או סכומים אחרים המגיעים לו מן הקבלן מן הסכומים אשר הוא מחוייב לשלם לקבלן עפ"י הסכם זה ו/או עפ"י כל הסכם אחר עימו ו/או מכל טעם אחר.

1. הפרה יסודית ופיצוי
	1. סעיפים 1, 2, 4, 5, 6, 7.1, 8, 10, 11, 12, 13, 14 ייחשבו כסעיפים עיקריים שהפרתם הינה הפרה יסודית.
	2. כל צד שיפר התחייבות מהתחייבויותיו לפי הסכם זה יהיה חייב לפצות את הצד האחר על כל נזק שייגרם לו וזאת מבלי לפגוע בזכות כל צד לכל סעד חוקי אחר, לרבות ביטול ההסכם.
2. ביצוע תיקונים והשלמות ע"י המרכז ע"ח הקבלן:

לא יבצע הקבלן את ההשלמות והתיקונים בהם יהא הוא חייב עפ"י סעיף 7 לעיל או על פי סעיף 10 לעיל במועד שקבע לכך המרכז, יהא המרכז רשאי - אך לא חייב - לבצע השלמות ו/או תיקונים אלה (או כל חלק מהם), על חשבון הקבלן, בעצמו ו/או באמצעות קבלן אחר ו/או בכל דרך אחרת שימצא לנכון ולגבות הסכום שיוציא לצורך כך, בתוספת ריבית בשיעור של 1.5% לחודש, מחושבת מיום ההוצאה ועד לפירעון בפועל מכל כספים שיגיעו ממנו לקבלן.

1. כללי
	1. מוסכם בין הצדדים כי הקשר בין הצדדים מבוסס אך ורק על האמור בהסכם זה וכי כל התחייבות, הבנה, מצג הבטחה ו/או ויתור שנעשו ו/או אשר ייעשו על ידי הצדדים בין במפורש בין בכתב ובין בעל פה, לא יחייבו את הצדדים אלא אם כן ייעשו לאחר חתימת הסכם זה בכתב וייחתמו על ידי הצדדים.
	2. שום התנהגות מצד מי מהצדדים לא תחשב כויתור על איזה מזכויותיו על פי הסכם זה ו/או על פי כל דין, או כויתור או כהסכמה מצידו לאיזה הפרה או אי קיום של תנאי מתנאי ההסכם, או כנותנת דחיה או ארכה לביצוע כל פעולה שיש לעשותה על פי ההסכם או כשינוי, ביטול או תוספת של תנאי שהוא, אלא אם כן נעשו במפורש ובכתב.
2. הודעות

 כל הודעה תיחשב כאילו נתקבלה אצל הנמען ביום מסירתה אם נמסרה ביד ותוך שלושה ימים מיום שיגורה בסניף הדואר, אם נשלחה בדואר רשום.

**ולראיה באו הצדדים על החתום:**

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 המרכז הקבלן

**נספח ג'- ביטוח**

* 1. מבלי לגרוע מאחריות הקבלן על-פי הסכם זה או על-פי דין, כתנאי לקבלת הרשאה לביצוע העבודות, מתחייב הקבלן לערוך ולקיים לפני תחילת ביצוע עבודות הפירוק והתקנה בהתאם לנספח א' ובכל מקרה לא יאוחר ממועד מסירת צו תחילת העבודות, אצל חברת ביטוח מורשית כדין בישראל, ביטוח עבודות הקמה/עבודות קבלניות אשר תנאיו לא יפחתו מהתנאים האמורים בסעיף ג' להלן וביטוח אחריות מקצועית ואחריות מוצר אשר תנאיו לא יפחתו מהתנאים האמורים בסעיף ד' להלן, וכמפורט באישור עריכת הביטוח המצורף להסכם זה ומהווה חלק בלתי נפרד הימנו ומסומן **כנספח ג-1** **(**להלן בהתאמה: "**אישור קיום ביטוח העבודות**" ו- "**ביטוח העבודות**"**) וכמפורט בנספח ג-2 (להלן: "אישור ביטוחי אחריות")**
	2. ללא צורך בכל דרישה מצד המרכז מתחייב הקבלן להמציא לידי המרכז, לא יאוחר משלושה (3) ימים לפני מועד תחילת ביצוע העבודות באתר, את אישור קיום ביטוח העבודות (בנוסח המצורף **כנספח ג'-1** להסכם זה) כשהוא חתום בידי חברת הביטוח אשר מבטחת את מכלול העבודות. הקבלן מצהיר כי ידוע לו שהמצאת אישור קיום ביטוח העבודות כאמור הינה תנאי מתלה ומקדמי לביצוע עבודות כלשהן באתר ו/או במתקן, והמרכז יהיה זכאי (אך לא חייב) למנוע את ביצוען של העבודות באתר, היה והאישור כאמור לא הומצא לפני מועד תחילת ביצוע העבודות.
	3. תנאי פוליסת העבודות הקבלניות אשר תיערך כאמור לא יפחתו מהתנאים שלהלן:
		1. פוליסת ביטוח העבודות הקבלניות תהיה בתוקף במהלך כל תקופת ביצוע העבודות ועד לתום תקופת ההרצה של המערכת.
		2. הפוליסה תכלול תקופת תחזוקה מורחבת בת 12 חודשים לפחות.
		3. שם המבוטח בפוליסה יהיה הקבלן ו/או המרכז ו/או קבלנים ו/או קבלני משנה.
		לעניין פרק ב' (ביטוח אחריות כלפי צד ג') ופרק- ג' (ביטוח חבות מעבידים) יורחב שם המבוטח לכלול את המרכז, ויהיה: "**הקבלן ו/או המרכז ו/או קבלנים ו/או קבלני משנה**".
		4. פוליסת ביטוח העבודות הקבלניות תכלול את הפרקים הבאים:
			1. **פרק א' – ביטוח העבודות** יהיה במתכונת "כל הסיכונים" ויכסה את העבודות, לרבות חומרים, ציוד, מתקנים, וכל דבר אחר שיובא לביצוע העבודות מכל סוג שהוא במקרקעין ושנועד להיות חלק בלתי נפרד מן העבודות. כמו כן יכלול הכיסוי על פי פרק זה את ההרחבות הבאות:
* רכוש סמוך ורכוש שעליו עובדים עד לסך של 20% מערך העבודות מינימום 500,000 ₪, למקרה ולתקופת הביטוח.
* פינוי הריסות עד לסך של 10% מערך העבודות מינימום 250,000 ₪.
* שכ"ט אדריכלים ומומחים עד לסך של 10% מערך העבודות מינימום 100,000 ₪
* נזק ישיר מתכנון לקוי/עבודה לקויה ו/או חומרים לקויים עד לסך של 10% מערך העבודות מינימום 250,000 ₪.
* נזק עקיף מתכנון לקוי/עבודה לקויה ו/או חומרים לקויים במלוא שווי העבודות
* רעידת אדמה ונזקי טבע במלוא שווי העבודות
* פריצה/גניבה ושוד/נזק בזדון במלוא שווי העבודות. למען הסר ספק הקבלן רשאי שלא לערוך ביטוח בגין פריצה/גניבה ושוד/נזק בזדון כמפורט בסעיף זה לעיל, ואולם הפטור המפורט בסעיף י' ( להלן יחול כאילו נערך הביטוח כאמור במלואו.
	+ - 1. **פרק ב' – ביטוח אחריות כלפי צד ג'** בגין חבות המבוטחים כלפי צד שלישי בגין פגיעה כלשהי, אובדן או נזק לגוף ו/או לרכוש בקשר עם העבודות בגבול אחריות שלא יפחת מ-8,000,000 ₪ למקרה ובסה"כ לתקופת הביטוח כמו כן, יכלול הכיסוי על פי פרק זה את ההרחבות הבאות:
* אחריות צולבת.
* רכוש המרכז ייחשב כרכוש צד ג' לעניין הכיסוי על פי פרק ב'.
* רעידות ו/או החלשת משען עד לסך של 2,000,000 ₪ למקרה ולתקופת הביטוח.
* תביעות תחלוף מצד המוסד לביטוח לאומי – במלוא גבול האחריות של הפרק.
* נזק עקיף למתקנים, כבלים וצנרת תת קרקעיים עד לסך של 500,000 ₪ למקרה ביטוח.
* כל אדם שאינו נכלל ברשימות השכר של המבוטח ייחשב כצד שלישי.
* חבות לנזקי גוף, הנובעת משימוש בציוד מכני הנדסי שהינו כלי רכב מנועי כהגדרתו בפקודת התעבורה ושאין חובה חוקית לבטחו - עד 1,000,000 ₪.
* נזק לרכוש צד ג' עקב שימוש בכלי רכב מנועי (לרבות צ.מ.ה שהינו כלי רכב מנועי), למעט חבות ברת שיפוי עפ"י חוק הפיצויים לנפגעי תאונות דרכים וחבות המכוסה בפוליסה סטנדרטית לביטוח כלי רכב. עד לסך של 1,200,000 ₪.
	+ - 1. **פרק ג' ביטוח חבות מעבידים** בגין חבות המבוטחים לפי פקודת הנזיקין (נוסח חדש) ו/או חוק האחריות למוצרים פגומים כלפי העובדים המשולבים בביצוע העבודות, בגבול האחריות בסך של 20,000,000 ₪ לתובע, למקרה ולתקופת הביטוח.
			2. כלל פרקי הפוליסה יהיו כפופים לתנאים הבאים:
	1. נוסח הפוליסה לא יפחת מתנאי כלל ביט או הנוסח המקביל בחברת הביטוח המבטחת את העבודות (הראל ביט/מגדל ביט , פסגה וכדו').
	2. הפוליסה תכלול תקופת הרצה בת שלושים (30) ימים לפחות.
	3. בפוליסה הנ"ל, נכלל תנאי מפורש על פיו חברת הביטוח מוותרת על זכות התחלוף כלפי המרכז וכן כלפי מנהליו, וכלפי הפועלים מטעמו. האמור בדבר הוויתור על זכות התחלוף לא יחול לטובת אדם שגרם לנזק בזדון.
	4. הביטוח לא יבוטל ו/או יצומצם במשך תקופת ביצוע העבודות מבלי שניתנה למרכז הודעה על כך בדואר רשום, שלושים (60) יום מראש.
	5. ביטוח זה קודם לכל ביטוח שנערך על ידי המרכז וחברת הביטוח תוותר על כל טענת שיתוף ביטוחי המרכז.
	6. חריג "רשלנות רבתי" בפוליסה (ככול שקיים חריג כאמור) יבוטל. ואולם, אין בביטול החריג כדי לגרוע מזכויות המבטח ו/או חובות המבוטח על פי דין.
	7. מבלי לגרוע מהאמור בסעיף ג. לעיל, מתחייב הקבלןלערוך ולקיים פוליסת אחריות המוצר ואחריות מקצועית או לחילופין אחריות המוצר משולב אחריות מקצועית במהלך תקופת ביצוע העבודות לכיסוי אחריות הקבלן ו/או עובדיו ו/או אחריותו בגין הפועלים מטעמו על פי דין בגין אובדן ו/או נזק שייגרמו לכל אדם ו/או גוף (לרבות - ומבלי לגרוע מכלליות האמור – המרכז ו/או עובדיו ומנהליו כתוצאה ממעשה ו/או מחדל מקצועי לרבות טעות ו/או השמטה בקשר עם העבודות כמפורט **בנספח א'** בגבול אחריות שלא יפחת מ- 4,000,000 ₪ למקרה ולתקופת הביטוח).

התאריך הרטרואקטיבי בפוליסה לא יהיה מאוחר למועד תחילת ביצוע העבודות ו/או מועד החתימה על הסכם זה, המוקדם מבין מועדים אלה.

הביטוח יכלול תקופת גילוי לתקופה של לפחות 12 חודשים לאחר תום תוקף הביטוח, ובתנאי שלא נערך ביטוח חלופי המעניק כיסוי כמתחייב מהאמור בסעיף זה.

הביטוח יורחב לשפות את המרכז בגין אחריותו למעשי ו/או מחדלי הקבלן, בכפוף לסעיף אחריות צולבת.

* 1. מבלי לגרוע מהאמור בסעיף ‎ג. לעיל, מתחייב הקבלן, כי במידה ובמסגרת עבודות ההתקנה של המתקנים ייעשה שימוש בציוד מכני הנדסי כלשהו (ובכלל זאת מנופים), מתחייב הקבלן, בין באמצעותה ובין באמצעות קבלן המינוף מטעמו, לבדוק כי לציוד כאמור ביטוח חובה וכן ביטוח אחריות כלפי צד ג' בגין נזקי רכוש, לרבות למבנה בגבול אחריות שלא יפחת מ- 1,000,000 ₪ למקרה ולתקופת הביטוח לכל כלי.
	במידה ומי מכלי הצמ"ה בהם נעשה שימוש כאמור, איננו חב בביטוח חובה, יורחב ביטוח אחריות כלפי צד ג' של הכלי האמור לכלול גם כיסוי בגין נזקי גוף, במלוא גבול האחריות של הפוליסה.
	2. **ביטוחי האחריות של הקבלן** – הקבלן מתחייב לערוך ולחדש מידי תקופת ביטוח במשך 3 שנים מתום המסירה של יחידת המיזוג (צ'ילר) ובמשך תקופת התחזוקה פוליסה לביטוח אחריות מקצועית ופוליסה לביטוח אחריות המוצר לכיסוי אחריותו של הקבלן ו/או של עובדיו ו/או אחריותו בגין הפועלים מטעמו על פי דין בגין אובדן ו/או נזק שייגרמו לכל אדם ו/או גוף ו/או נזקי רכוש בגין מוצר ועבודה לקויים ו/או מחדל מקצועי לרבות טעות ו/או השמטה בקשר עם העבודות כמפורט **בנספח א'**, בגבול אחריות לכל פוליסה שלא יפחת מ- 4,000,000 ₪ למקרה ולתקופת הביטוח.

התאריך הרטרואקטיבי בפוליסה לא יהיה מאוחר למועד תחילת ביצוע עבודות התקנת המתקן ו/או מועד החתימה על הסכם זה, המוקדם מבין מועדים אלה. הביטוח יכלול תקופת גילוי לתקופה של 12 חודשים לאחר תום תוקף הביטוח, ובתנאי שלא נערך ביטוח חלופי המעניק כיסוי כמתחייב מהאמור בסעיף זה.

הביטוח יורחב לשפות את המרכז בגין אחריותו למעשי ו/או מחדלי הקבלן ו/או הפועלים מטעמו, בכפוף לסעיף אחריות צולבת.

הקבלן נדרש להמציא למזמין, על פי דרישתו, מידי תקופת ביטוח אישור קיום ביטוח אחריות מקצועית וחבות המוצר כאשר הוא חתום על ידי חברת הביטוח של הקבלן, בהתאם לאמור באישור הביטוח המצורף **כנספח ג'- 2**  להסכם זה.

* 1. נוסח פוליסת חבות המוצר, לא תפחת מתנאי "ביט" או הנוסח המקביל להן בחברות הביטוח האחרות בישראל (פיסגה / הראל-ביט/ איילון ביט/ מנוביט/ מגדלביט וכדו') הנוהגים במועד תחילת הביטוח.
	2. הקבלן מתחייב להמציא לידי המרכז לא יאוחר מעשרה (10) ימים לפני ממועד תום ביצוע העבודות, וכן מידי תקופת ביטוח לפני תום תקופת הביטוח הרלבנטית, את אישור ביטוחי הקבע של הקבלן (בנוסח המצורף **כנספח ג' -2** להסכם זה), כשהוא חתום בידי מבטחיו.
	3. הקבלן ימלא אחר תנאי הביטוחים הנערכים על ידו, ובין היתר, ישלם את דמי הביטוח במלואם ובמועדם, ידאג ויוודא כי ביטוחיו יחודשו מעת לעת, לפי הצורך, ויהיו בתוקף במשך כל התקופה כמפורט בסעיף זה.
	4. אם ובמידה ולדעת הקבלן יש צורך בעריכת ביטוח נוסף או משלים לביטוח עבודות הקבלן ו/או לביטוחי הקבע של הקבלן, ככול שהקבלן יערוך ויקיים את הביטוח הנוסף או המשלים כאמור, מתחייב הקבלן כי בכל ביטוח רכוש נוסף או משלים כאמור ייכלל סעיף בדבר ויתור על זכות תחלוף כלפי המרכז, מנהליו, והפועלים מטעמו, אולם הוויתור כאמור לא יחול לטובת בן אדם שגרם לנזק בזדון.
	5. במידה ויועסקו על ידי הקבלן קבלני משנה בקשר עם העבודות נשוא הסכם זה, על הקבלן לוודא כתנאי להעסקתם כי הינם אוחזים בביטוחים נאותים ביחס לפעילותם. למען הסר ספק, אין באמור לעיל כדי לגרוע ו/או לצמצם את אחריות הקבלן בגין או בקשר עם פעילותם של קבלני המשנה מטעמו.
	6. הקבלן פוטר את המרכז והבאים מטעמו, מאחריות בגין נזק שהיה זכאי לשיפוי בגינו או יכול היה להיות זכאי לשיפוי בגינו על-פי הביטוחים הנערכים בהתאם לאישור ביטוח עבודות הקבלן, ולאישור ביטוחי האחריות של הקבלן (לרבות אלמלא ההשתתפויות העצמיות הנקובות בפוליסות). אולם הפטור מאחריות כאמור לא יחול לטובת בן אדם שגרם לנזק בזדון.
	7. למען הסר ספק, מובהר כי אי המצאת אישורי הביטוח כאמור בסעיפים א'-ב' ובסעיף ו' לעיל, לא תפגע בהתחייבויות הקבלן על-פי הסכם זה, והקבלן מתחייב לקיים את כל התחייבויותיו על-פי ההסכם. מוסכם במפורש, כי המרכז יהיה זכאי (אך לא חייב) למנוע מהקבלן תחילת ביצוע עבודות בשל אי הצגת האישורים כאמור.
	8. המרכז רשאי לבדוק את אישורי הביטוח שיומצאו על-ידי הקבלן והקבלן מתחייב לבצע כל שינוי או תיקון שיידרש על מנת להתאימם להתחייבויות הקבלן כאמור בהסכם זה. הקבלן מצהיר כי זכות הביקורת של המרכז ביחס לאישורי הביטוח וזכותו להורות על תיקונם כמפורט לעיל, אינה מטילה על המרכז או על מי מטעמו כל חובה וכל אחריות שהיא בכל הקשור לאישורי הביטוח כאמור, טיבם, היקפם ותקפם של הביטוחים הנערכים על-פי האישורים כאמור או לגבי העדרם, ואין בה כדי לגרוע מכל חבות שהיא המוטלת על הקבלן על-פי הסכם זה או על-פי דין.

הקבלן מתחייב למלא אחר תנאי פוליסות הביטוח הנערכות על ידו, לשלם את דמי הביטוח במלואם ובמועדם, ולדאוג ולוודא כי ביטוחי האחריות של הקבלן יחודשו מעת לעת לפי הצורך ויהיו בתוקף במשך כל תקופת ההסכם, לקיים את התנאים להקלת הסיכון ככול שקיימים לרבות לקיים את נוהל העבודות בחום המצורף **כנספח ד**' להסכם זה ולהקפיד כי כל הפועלים מטעמה בקשר עם הסכם זה יפעלו בהתאם לנוהל זה.

* 1. למען הסר ספק, מוסכם בזאת כי היקף הכיסוי הביטוחי ובכלל זאת גבולות האחריות המתחייבים מן האמור בנספחי הביטוח הינם בבחינת דרישה מזערית המוטלת על הקבלן. הקבלן מצהיר ומאשר כי הוא מנוע מלהעלות כל טענה ו/או דרישה כלפי המרכז או כלפי מי מטעמו, בכל הקשור להיקף הכיסוי הביטוחי ובכלל זאת גבולות האחריות כאמור.
	2. אישורי ביטוח המצורפים **כנספחים ג'-1, ג'-2** להסכם זה ומהווים בלתי נפרד ממנו, נוסחו בהתאם להוראות הפיקוח על הביטוח, מכח החוק לפיקוח על שירותים פיננסים (ביטוח) התשמ"א- 1981. ככל שהפיקוח על הביטוח יעדכן את הקודים בנספח השירותים ו/או בנספח הכיסויים הנוספים כפי שיתפרסם מעת לעת, על הקבלן לעדכן בהתאם את אישורי הביטוח, לתקופת הביטוח שתחל לאחר תום תקופת אישור הביטוח שחל טרם השינויים, על מנת להתאימם להוראות נספח זה.
	3. סעיף זה מהווה תנאי מהותי בהסכם זה, והפרתו ו/או הפרת תנאי מתנאיו יהוו הפרה יסודית של ההסכם.

**נספח ד'**

**נוהל אמצעים למניעת אש ("עבודות בחום")**

* לא תבוצענה "עבודות בחום" בתחום אתר העבודות ברדיוס של 10 מטר מחומר דליק כלשהו שלא בהתאם לנוהל המפורט להלן:
* חומרים דליקים, שיחים יבשים, דברי פסולת, קופסאות קרטון, ארגזים ופסולת עץ ונייר יסולקו מאתר עבודות בחום לפני תחילת העבודות מדי יום או יאוחסנו במרחק בטוח מהן
* המונח "עבודות בחום" פירושו: ביצוע עבודות כלשהן תוך כדי שימוש בריתוך ו/או חיתוך בחום ו/או תוך שימוש באש גלויה ו/או כל פעולה אחרת אשר פולטת להבה, חום ו/או גיצים.
* כל קבלן או קבלן משנה אשר ביצוע עבודותיו כרוך ב"עבודות בחום "ימנה מפקח להלן ("המפקח (" אשר חובתו לוודא כי לא תבוצענה עבודות בחום שלא בהתאם לאמור בנוהל זה.
* בטרם תחילת ביצוע עבודות כלשהן בחום יסייר המפקח בשטח המיועד לביצוע העבודות בחום ויוודא הרחקת חומרים דליקים מכל סוג ברדיוס של 10 מטר לפחות ממקום ביצוע העבודות בחום, כאשר חפצים דליקים קבועים, אשר אינם ניתנים להזזה, יכוסו במעטה בלתי דליק.
* המפקח ימנה אדם אשר ישמש כצופה אש ) להלן "צופה האש") אשר יצויד באמצעי כיבוי אש מתאימים לכיבוי סוג החומרים הדליקים הנמצאים בסביבת מקום ביצוע העבודות בחום.
* תפקידו הבלעדי של צופה האש יהיה להשקיף על ביצוע העבודות בחום ולכבות מיידית כל התלקחות העלולה לנבוע מביצוע העבודות בחום.
* צופה האש יהיה נוכח במקום ביצוע העבודות בחום החל מתחילת ביצוען ועד לתום לפחות 30 דקות לאחר סיומן, על מנת לוודא כי לא נותרו כל מקורות התלקחות.
* מבלי לגרוע מאחריותי על פי ההסכם ו/או על פי דין הריני מצהיר בזאת כי הובא לידיעתי כי במסגרת העבודות המבוצעות על ידי ו/או על ידי מי מטעמי, לרבות קבלנים ו/או קבלני משנה ו/או עובדיהם, עלי לדאוג כי עבודות בחום יבוצעו בהתאם לנוהל המפורט לעיל על ידי ו/או מי מטעמי אחרת ביטוחי לענין אחריותי כלפי צד ג' ובצוע העבודות עלולים לא להיות בתוקף ולא לכסות כל נזק שאני אחראי לו
* מילוי מלא ושלם של נוהל כאמור לעיל מהווה תנאי מהותי לקיום ההסכם.
* הנני מתחייב למלא אחר הוראות נוהל זה, לרבות עדכונים לנוהל, כפי שיעודכנו מפעם לפעם.

 **הריני מצהיר כי קראתי את הנוהל הנ"ל ולראיה לנכונות הדברים באתי על החתום.**

\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_

תאריך שם הקבלן חתימה + חותמת